**- ZAPISNIK -**

sa 4. sjednice Skupštine TZO Tkon održane dana 23. prosinca 2019. godine u prostorijama Općine Tkon s početkom u 10:30 h.

**PREDSJEDNIK SKUPŠTINE**: Goran Mušćet, predsjednik TZO Tkon

**NAZOČNI ČLANOVI**: Goran Mušćet, Anđelko Palaškov, Sandra Smoljan, Andrija Šandrić, Ante Titulić, Dominik Gašpar, Robert Ugrinić, Domagoj Juričin.

**OSTALI NAZOČNI**: Martina Rudić, Taki Rudić

**IZOČNI**:,Marko Mušćet, Dino Smoljan, Marin Katičin, Irena Katičin,

**ZAPISNIK VODI**: Taki Rudić

Predsjednik Goran Mušćet otvorio je 4. sjednicu Skupštine TZO, pozdravio sve nazočne i utvrdio kvorum.

Predsjednik je predložio sljedeći:

**DNEVNI RED:**

* Verifikacija Zapisnika sa 3. Skupštine TZO-Tkon

1. Izvještaj Nadzornog odbora o poslovanju Turističke zajednice Općine Tkon od 01. siječnja do 30. rujna 2019.
2. Prijedlog I. Izmjena i dopuna Programa rada sa financijskim planom za 2019. godinu
3. Prijedlog Izmjena i dopuna Programa utroška dijela boravišne pristojbe namijenjene poboljšanju uvjeta boravka gostiju na području Općine Tkon za 2019.,
4. Prijedlog Programa rada sa financijskim planom za 2020.,
5. Prijedlog Odluke o prihvaćanju Programa rada sa financijskim planom za 2020.,
6. Prijedlog Odluke o izvršenju financijskog plana za 2020.,
7. Prijedlog Programa utroška dijela boravišne pristojbe namijenjene poboljšanju uvjeta boravka gostiju na području Općine Tkon za 2020.,
8. Razno

Predsjednik je dao na raspravu Zapisnik sa 3. Skupštine koji je jednoglasno verificiran.

Nakon verifikacije Zapisnika s prethodne sjednice Skupštine TZO Tkon, Predsjednik je dao na raspravu Dnevni red koji je nakon provedenog glasovanja jednoglasno usvojen.

**Ad-1.**

Predsjednik skupštine Goran Mušćet izvijestio je nazočne o obavljenom nadzoru nadzornog odbora TZO Tkon o radu i poslovanju TZO Tkon za prvih devet mjeseci 2019. godine. Nadzor koji su obavili članovi Nadzornog odbora: Marija Lukačić ( u svojstvu predsjednika NO ), Merica Mileta ( član NO ) i Anđelo Palaškov ( član NO ) je izvršen u periodu od 18. studenog do 22. studenog 2019. Predsjednica i članovi Nadzornog odbora zaključili su da je TZO Tkon kao i sva njena tijela djelovala u skladu sa zakonima i aktima turističke zajednice te odlukama skupštine i turističkog vijećaNadzorni odbor dao je pozitivno mišljenje na ukupno poslovanje Turističke zajednce općine Tkon.

Nakon obrazloženja i glasovanja Izvješće Nadzornog odbora o poslovanju Turističke zajednice Općine Tkon od 1. siječnja do 30. rujna 2019. je jednoglasno usvojeno.

**Ad-2**

Predsjednik skupštine Goran Mušćet iznio je nazočnima Izmjene i dopune Programa rada i financijskog plana do kojih dolazi zbog povećanja prihoda od boravišne pristojbe i ostvarenih noćenja na plovilima u nautičkom turizmu. Prihodi od boravišne pristojbe se povećavaju i iznose 490.000,00 HRK. Prihodi od turističke članarine se povećavaju i iznose 110.000,00 HRK. Prihodi iz proračuna se smanjuju i iznose 140.000,00 HRK. Prihodi od drugih aktivnosti, smanjuju se te iznose 22.000,00 HRK. Na rashodnoj strani također dolazi do izmjena, a najznačajnija stavka ovdje su manifestacije koje su planirane u iznosu od 271.000,00 HRK, a iznos kojih se povećava i iznosi 409.000,00 HRK.

Nakon kratke rasprave Prijedlog i Izmjena i dopuna Programa rada sa financijskim planom za 2019. godinu jednoglasno je usvojen.

**Ad-3**

Predsjednik skupštine istaknuo je da će TZO Tkon zajedno s lokalnom zajednicom financirati poboljšanje uvjeta boravka turista na području općine Tkon što je predviđeno Zakonom o turističkim zajednicama i zakonom o boravišnoj pristojbi. Iznos od 30% ukupne boravišne pristojbe turističke zajednice transferira se općini, a prvotno planirani iznos uvećan je za 36.500,00 HRK te iznosi 126.500,00 HRK.

Predsjednik je uputio Prijedlog Izmjena i dopuna Programa utroška dijela boravišne pristojbe namijenjene poboljšanju uvjeta boravka gostiju na području općine Tkon za 2019. na glasanje te je prijedlog jednoglasno usvojen.

**Ad-4.**

Predsjednik je istaknuo da je prema statističkim podacima TZO Tkon vidljivo da je u razdoblju od 1. siječnja do 30. rujna 2019. ostvaren ukupni fizički turistički promet od 11.560 dolazaka i 119.382 noćenja, što znači da je turistički promet u odnosu na prošlu godinu u istom vremenskom razdoblju porastao za 17,67% u dolascima i 11.53% više u noćenjima. Prosječno trajanje boravka turista na području općineT kon je deset dana. Program rada Turističke zajednice općine Tkon za 2020. godinu temelji se na zakonom propisanim zadaćama turističkih zajednica te obuhvaća aktivnosti sukladno potrebama, ciljevima i financijskim mogućnostima. Prema Financijskom planu TZO Tkon za 2020. na prihodovnoj strani proračuna posebno je istaknuta stavka prihoda od boravišne pristojbe koji se uvećavaju za 100.000,00 HRK zbog povećanja iznosa boravišne pristojbe ( turističke pristojbe ) koju plaća vlasnik kuće, apartmana ili stana za odmor te kontinuiranog trenda povećanja smještajnih kapaciteta, a planirani iznos je 400.000,00 HRK. TZO Tkon i u 2020. planira organizirati „Kunjsko lito 2020.“kao lepezu kulturnih, zabavnih i sportskih događanja, a uz potporu Škrapingu i ostalim događanjima rashodi za manifestacije planiraju se u iznosu od 350.000,00 kuna.

**Ad-5**

Nakon kratke rasprave Skupština Turističke zajednice općine Tkon jednoglasno je donijela Odluku o prihvaćanju Programa rada s financijskim planom za 2020. godinu.

**Ad-6**

Skupština TZO Tkon jednoglasno je donijela Odluku o izvršenju Financijskog plana za 2020. godinu.

**Ad-7**

Transfer Turističke zajednice lokalnoj zajednici, odnosno Općini Tkon u iznosu od 30% ukupne boravišne pristojbe kojom raspolaže TZO Tkon za 2020 godinu planiran je u iznosu od 105.000,00 HRK.

Skupština TZO Tkon jednoglasno je donijela Program utroška dijela boravišne pristojbe namijenjene poboljšanju uvjeta boravka gostiju na području općine Tkon.

**Ad-8**

Predsjednik je iznio Izvješće o popunjenom upitniku o funkcioniranju sustava financijskog upravljanja i kontrola Turističke zajednice općine Tkon za 2018. godinu.

**Ad-9**

Pod točkom Razno predsjednik TZO Tkon Goran Mušćet istaknuo je tri ključna projekta koja su realizirana 2019. godine na području općine Tkon: 1) Adaptacije Dječjeg vrtića „Ćok“, 2) obnova kamene ulice „Kuntrata“ i 3) projekt rekonstrukcije zvonika na župnoj crkvi. Važnost navedenih projekata osim u pogledu razvoja lokalne zajednice ogleda se i u njihovom kulturno-turističkom značenju. Predsjednik je također, naglasio da je ishođena građevinska dozvola za izgradnju šetnice od plaže Vruljice do Ugrinića realizacija koje bi trebala biti oko 2022. godine. Također, pohvalio je i rad komunalnog poduzeća Orlić d.o.o. i njegovo upravljanje naturističkim kampom Sovinje koji zadnjih godina bilježi značajan porast ostvarenih noćenja i dolazaka, a također mnogo ulaže u proširenje i modernizaciju infrastrukture. Predsjednik se osvrnuo na brojna događanja i manifestacije koje su obilježile ljeto, odnosno istaknuo je da je bilo oko pedeset kulturnih, sportskih i zabavnih događanja. Ove godine TZO je organizirao Advent u Kunu koji je trajao od 1. 12. do 29. 12., a program je bio ispunjen brojnim događanjima i nastupima od kojih možemo istaknuti: Božićni sajam otočnih proizvoda „Mirisi i okusi Božića“, dječje radionice, lutkarske predstave, nastupi mažoretkinja, koncerti: AKA Crescendo, Đani Maršan i grupa Rockatansky band. Skupština je raspravljala o iskustvima i problemima vezanim uz upravljanje vezom brodica i zakonskim regulativom koja uređuje ta pitanja. Zaključeno je da bi se problem trebao riješiti što efikasnije i pravičnije te na dobrobit turista i lokalnog stanovništva.

Sjednica je završena u 11:30 sati.

Zapisničarka: Predsjednik

Taki Rudić TZO Tkon

Goran Mušćet